hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վարչական դատարանում երեկ շարունակվեց Յուրիկ Բրոյանի հայցն ընդդեմ Կենտրոնական բժշկական հանձնաժողովի՝ վերջինիս զինվորական ծառայության համար պիտանելիության որոշումը վիճարկելու գործով նիստը՝ դատավոր Լիանա Հակոբյանի նախագահությամբ:
Հայցվոր կողմի ներկայացուցիչ Սյուզաննա Սողոմոնյանը նշեց, որ ԿԲՀ-ն հաշվի չի առել մի շարք հանգամանքներ.
«Յուրիկ Բրոյանի մոտ առկա են կարդալու և գրելու յուրահատուկ խանգարումներ:
Թեթև մտավոր հետամնացությունը հիմնավորող ոչ մի հիմք չկա բժշկական ախտորոշման փաստաթղթերում »,-նշեց փաստաբանը:
Պատասխանող կողմն էլ առարկեց հայցվորի նշած ուսումնական խանգարումների մասին, նշելով, որ ուսումնական խանգարումները՝ գրելու, կարդալու, վարքային խանգարումների հետ որևէ աղերսներ չունեն, ուստի որոշում կայացնելիս դրա առկայության փաստը հաշվի առնելու անհրաժեշտությունը չկար.
«Սրանք հետևանք չեն մտավոր խանգարումների, այլ իզոլացված խանգարումներ են»,-ասաց պատասխանող կողմի ներկայացուցիչ Տիգրան Սարգսյանը:
Հայցվոր կողմը պատասխանող կողմից հետաքրքրվեց, թե ԿԲՀ որոշում կայացնելիս արդյո՞ք հաշվի է առել հոգեկան ժառանգական հիվաանդությունների առկայության փաստը, ինչին ի պատասխան Տիգրան Սարգսյանն ասաց, որ  Յուրիկ Բրոյանի եղբոր մոտ առկա է էպիլեպսիա, որը, սակայն, հոգեկան հիվանդություն չէ:
Հայցվոր կողմն էլ իր հերթին հիշեցրեց Յուրիկ Բրոյանի մորեղբոր հոգեկան խանգարումներ ունենալու փաստը, ինչին ի պատասխան՝ պատասխանողը նշեց՝ դրանք միայն բառացի են եղել, վերջինս ունի նման հիվանդություն և փաստաթղթային ոչինչ չկա, որը կարող էր հիմք հանդիսանալ՝ հաշվի առնելու այդ փաստը:
Այսպիսով՝ հայցի առարկան երկու բժշկական հաստատությունների տված տարբեր ախտորոշումներն են, արդյունքում՝ դատարանը որոշում կայացրեց «Կանազ»-ի հոսպիտալի և «Նուբարաշեն»-ի հոգեբուժարանի որոշում կայացրած հանձնաժողովներից հոգեբույժներին դատակոչել որպես վկա:
Հաջորդ դատական նիստը տեղի կունենա ապրիլի 23-ին:
Հիշեցնենք, որ ազգությամբ եզդի 19-ամյա Յուրիկ Բրոյանն ունի հոգեկան հիվանդություն: 2018 թվականի գոստոսին, Կենտրոնական ռազմաբժշկական հանձնաժողովը հետազոտում է երիտասարդին և նրա բժշկական փաստաթղթերում նշում՝ «թեթև մտավոր հետամնացություն» ախտորոշումը՝ Յուրիկ Բրոյանին ճանաչում են պիտանի ծառայության համար՝ որոշ սահմանափակումներով և զորակոչում են  բանակ:
Ծառայության մեկնելուց մի քանի օր հետո, տղան դաժան ծեծի է ենթարկվում իր «Բադ» մականունով «կոմբատի»-ի կողմից, ինչից հետո Յուրիկին տեղափոխում են հոգեբուժարան:
Նախորդ նյութըՄանվել Գրիգորյանը պատժի հետ անհամատեղելի հիվանդություն չունի. ՀՔԾ
Հաջորդ նյութը«Թոշակի անցնելուց հետո մարդիկ նոր են սկսում լիարժեք կյանքով ապրել»․ Հանրային քննարկում տարեց մարդկանց հիմնախնդիրները թեմայով
Մարտական դիրքում հայտնաբերվել է զինծառայողի դի` հրազենային վիրավորումով
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Հայկական կողմն ունի 3 զոհ.ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.